**David Ionovič Bronštejn**, rus. Дави́д Ио́нович Бронште́йн, (\* 19. február 1924 Bila Cerkva, Ukrajina – † 5. december 2006 Minsk, Bielorusko bol sovietsky (ukrajinský) šachista židovského pôvodu, medzinárodný veľmajster od roku 1950.

So šachom začínal Bronštejn na základnej škole v Kyjeve a pod dohľadom trénera *Alexandra Konstantinopoľského* sa rýchlo zdokonaľoval. Už pred vojnou zaznamenal niekoľko úspechov v ukrajinských súťažiach. Počas 2. svetovej vojny vykonával rôzne zamestnania (do armády ho nezobrali kvôli slabšiemu zraku). Po vojne vyštudoval techniku v Petrohrade. Rýchlo prenikol do svetovej šachovej špičky a stal sa jedným z najlepších hráčov sveta. Zúčastnil sa mnohých súťaží, aktívne hral až do roku 1997.

Súťaže MS v šachu
-----------------

V roku 1948 bol Bronštejn na základe predchádzajúcich úspechov zaradený medzi účastníkov medzipásmového turnaja MS, ktorý sa hral v Saltsjöbadene(Švédsko). Obsadil v ňom bez prehry 1. miesto a postúpil do turnaja kandidátov. Turnaj sa hral v roku 1950 v Budapešti a mal dramatický priebeh. Pred posledným kolom bol Bronštejn druhý, a ak chcel dostihnúť svojho krajana Isaaka Boleslavského, musel bezpodmienečne vyhrať. V partii proti Paulovi Keresovi zvolil veľmi riskantný gambitový variant Španielskej hry. Risk sa mu vyplatil a po výhre sa delil s Boleslavským o 1.-2. miesto. Bolo to dosť prekvapujúce, za favoritov turnaja sa počítali Vasilij Smyslov a Keres, ktorí obsadili 3. a 4. miesto. Bronštejn s Boleslavským museli zohrať dodatkový zápas, ktorý rozhodol o súperovi pre majstra sveta. Aj tento zápas mal dramatický priebeh. Hralo sa na 12 partií. Bronštejn získal dvojbodový náskok, Boleslavskij však vyrovnal. Po 12. partii bolo 6:6 a zápas sa musel predlžovať. V 13. partii mal Boleslavskij výhru na dosah, po jeho hrubej chybe však Bronštejn udržal remízu. 14. partiu Bronštejn presvedčivo vyhral a tým vyhral aj celý zápas 3:2, =9.

Zápas o titul MS s Michailom Botvinnikom bol Bronštejnov životný úspech. Po dramatickom priebehu mal Bronštejn titul MS na dosah ruky, prehrou predposlednej - 23. - partie však svoju šancu premárnil. Zápas sa skončil 12:12 (5:5, =14), čo stačilo Botvinnikovi na udržanie titulu.

V turnaji kandidátov v Zurichu 1953, do ktorého mal zabezpečenú priamu účasť, skončil 2.-4. Medzipásmový turnaj v Göteborgu 1955 presvedčivo vyhral, ale v turnaji kandidátov v Amsterdame 1956 ho zastihol pokles formy a skončil 3.-7.

V medzipásmovom turnaji v Portoroži 1958 skončil 7.-11. keď do turnaja kandidátov postupovalo prvých šesť. Bronštejn postup premárnil v poslednom kole, keď po slabej hre prehral s jedným z najslabších účastníkov turnaja. V pásmovom turnaji v Moskve 1964 bol 2.-3. V medzipásmovom turnaji v Amsterdame 1964 bol 6. Tentokrát ho o postup do ďalších bojov MS pripravilo pravidlo FIDE, podľa ktorého môže v zápasoch kandidátov štartovať najviac 5 hráčov z jednej krajiny. Na medzipásmovom turnaji v Petrópolise 1973 bol 6. čo na postup nestačilo. V pásmovom turnaji vo Viľňuse 1975 bol až 11.-12. a ďalej nepostúpil.

Turnajové výsledky
------------------

Pärnu 1947 4.-6. Liverpool 1952 1.-2. Hastings 1953/54 1.-2. Belehrad 1954 1. Alechinov memoriál Moskva 1956 5. 1959 1.-3. 1961 5.-7. 1962 3.-6. Gotha 1957 1. Mar del Plata 1960 3. Maróczyho memoriál Budapešť 1961 2.-3. Beverwijk 1963 2. Miškovec 1963 2. Szombathely 1966 1.-2. Krems 1967 1. Amsterdam 1968 2. Kislovodsk 1968 5.-6. Berlín 1968 1.-2. Sovietsky pohár Dnepropetrovsk 1970 1. Vinkovci 1970 2.-4. Tallinn 1971 3. 1973 3.-6. 1975 4.-5. 1977 4.-6. 1979 4. 1981 2.-3. Sarajevo 1971 3.-4. Pärnu 1971 4. Las Palmas 1972 4. Teeside 1975 3.-5. Hastings 1975/76 1.-3. Sandomierz 1976 (open) 1.(48 hráčov), Budapešť 1977 1. Jurmala 1978 1. Vršac 1979 5.-7. Jerevan 1981 (veteráni) 1.-2. Pančevo 1987 2.-4. Londýn 1989 2.-4. Budapešť 1989 (open) 24.(314), Londýn 1989 (open) 13.(240), Rím 1990 (open) 16.(105), Tastrup 1990 5.-8. Kodaň 1991 (open) 10(40), Haag 1992 (open) 1.(48), 1993 1.(64), 1994 4.(76), Hastings 1993/94 (open) 10.(61), 1994/95 5.(127), 1995/96 2.(126), Oslo 1994 (open) 7.(48), Gausdal 1994 (open) 7.(59), Brusel 1995 (open) 2.(35), Wrexham 1995 5.-7. Ubeda 1996 (open) 12.(98), Wijk aan Zee 1997 (open) 10.(35)

V 90. rokoch 20. storočia hrával aj ligovú súťaž družstiev v Belgicku a vo Francúzsku. Zohral aj niekoľko zápasov proti počítačom.

Majstrovstvá ZSSR
-----------------

* 1944 Moskva 16. v partii porazil víťaza Michaila Botvinnika
* 1945 Moskva 3.
* 1947 Petrohrad 3.-4.(semifinále)
* 1947 Petrohrad 6.
* 1948 Moskva 1.-2.
* 1949 Moskva 1.-2.
* 1951 Moskva 6.-8.
* 1952 Moskva 7.-9.
* 1957 Moskva 2.-3.
* 1958 Riga 3.
* 1959 Tbilisi 12.-13.
* 1960 Petrohrad 12.-13.
* 1961 Moskva 12.-13.
* 1961 Baku 3.
* 1963 Petrohrad 4.-6.
* 1964 Kyjev 2.
* 1965 Tallinn 9.
* 1966 Tbilisi 8.-9.
* 1971 Petrohrad 7.-8.
* 1972 Baku 13.-16.
* 1973 Tbilisi 6.(semifinále)
* 1974 Odesa 13.-14.(semifinále)
* 1975 Kišiňov 1.-2.(semifinále)
* 1975 Jerevan 9.-10.
* 1978 Daugavpils 35.(semifinále)
* 1980 Tallinn 7.-11.(semifinále)
* 1982 Jaroslavľ 8.(semifinále)
* 1983 Minsk 10.-11.(semifinále)

V rokoch 1951 - 1975 hral niekoľkokrát na majstrovstvách ZSSR družstiev.

Na majstrovstvách Moskvy bol: 1946 1. 1947 1.-3. 1961 1.-2. 1981 8.-9. 1982 1.-2.

Štátna reprezentácia
--------------------

Výsledky Bronštejna na ŠO.

* 1952 Helsinki - 8/10
* 1954 Amsterdam - 10½/14
* 1956 Moskva - 11/13
* 1958 Mníchov - 9½/12
* Celkovo: +30, =18, -1
* Družstvo ZSSR vždy zvíťazilo.

Výsledky na ME družstiev.

* 1957 Viedeň - 4½/6
* 1965 Hamburg - 5/9
* V oboch prípadoch ZSSR zvíťazil.

Do Zápasu storočia v Belehrade 1970 bol nominovaný, ako 2. náhradník a do hry nezasiahol. Okrem toho reprezentoval ešte v mnohých medzištátnych zápasoch.

Bronštejnova hra sa vyznačovala množstvom originálnych nápadov a tvorivosťou. Na začiatku kariéry bol typický útočný hráč, neskôr si však osvojil aj pozičnú hru. Pôsobil aj ako šachový novinár a organizátor. Napísal niekoľko veľmi cenených šachových kníh.

Zomrel 5. decembra 2006 v Minsku.

* **David Bronštejn - Paul Keres**
* Turnaj Kandidátov MS
* Budapešť 1950
* Španielska hra, C91
* **1. e4 e5**
* **2. Jf3 Jc6**
* **3. Sb5 a6**
* **4. Sa4 Jf6**
* **5. O-O Se7**
* **6. Ve1 b5**
* **7. Sb3 O-O**
* **8. d4 d6**
* **9. c3 Sg4**
* **10. h3 Sxf3**
* **11. Dxf3!? exd4**
* **12. Dd1 dxc3**
* **13. Jxc3**

Toto gambitové pokračovanie si nikdy nezískalo popularitu, lebo biely nezíska dostatočnú náhradu za obetovaného pešiaka. Partia sa hrala v poslednom kole turnaja kandidátov MS a Bronštejn musel bezpodmienečne vyhrať, ak sa chcel deliť v turnaji o 1.-2. miesto. Preto sa púšťa do dobrodružnej hry.

* **13. ... Ja5**
* **14. Sc2 Ve8**
* **15. f4 b4**
* **16. Jd5 Jxd5**
* **17. Dxd5 c6**
* **18. Dd3 g6**
* **19. Kh1 Sf8**
* **20. Vf1 Sg7(?)**

Lepšie bolo 20. ... d5 a čierny získa lepšiu hru.

* **21. Sd2 c5**
* **22. Sa4 Vf8**
* **23. Vab1 Db6**
* **24. f5 Sd4**
* **25. Dg3! Jc4?**

Správne bolo 25. ... c4. Po predchádzajúcom ťahu už získa prevahu biely.

* **26. Sh6?**

Lepšie bolo 26. Sc1!.

* **26. ... Sg7?**

Teraz sa biely dostane k útoku na kráľa. Správne bolo 26. ... Jxb2! 27. Sxf8 Vxf8 a biely môže rátať nanajvýš s remízou.

* **27. Sxg7 Kxg7**
* **28. f6+ Kh8**
* **29. Dg5 b3?**

Definitívne prehráva. Správne bolo 29. ... Vfb8! a čierny sa môže brániť.

* **30. axb3 Db4**
* **31. bxc4 Dxa4**
* **32. Vf4 Dc2**
* **33. Dh6!** Čierny sa vzdal, lebo proti matu nemá obranu (33. ... Vg8 34. Dxh7+! Kxh7 35. Vh4#).

Autoritné údaje: * BnF: 127210845
* GND: 118674323
* ISNI: 0000 0000 8077 4188
* LCCN: n80049994
* NK ČR: jo2007376816
* VIAF: 56734195
* WorldCat: lccn-n80049994